《僧灵辩南归》
宋代·金君卿

僧如灵辩者，翘枝秀丛林。
浩荡游九州，穷奇发清吟。
巨轴谒明光，朝奏暮拜恩。
{上艹下戾}袍拂天香，珍重如腰银。
逸足不可羁，归云渺无根。
清明汴口开，一叶东南奔。
故山盘冰溪，百尺数纤鳞。
洗耳外名教，洒然鸥鹭群。
应笑未归客，青衫京洛尘。

作者简介：宋饶州浮梁人，字正叔。仁宗庆历间进士。累官知临川、江西提刑、度支郎中。治“五经”，长于《易》。有《易说》、《金氏文集》。